עוזי שביט

עוזי שביט (1936 – 28 בפברואר 2023) היה פרופסור לספרות עברית באוניברסיטת תל אביב, מנכ"ל הוצאת הקיבוץ המאוחד ועורכה הראשי. עוזי שביט נולד בשנת 1936 בשכונה של עובדי חברת החשמל בתחנת הכוח בנהריים, להורים, מהנדס וגננת, שעלו מגרמניה. עם מעבר אביו לתחנת הכוח רדינג בתל אביב, עברה המשפחה לגור ברמת גן. בין השנים 1955–1957 שירת שביט בצה"ל, בגרעין נח"ל שהוצב בקיבוץ שדות ים, ומאז ועד מותו היה חבר הקיבוץ, ושימש גם מזכיר הקיבוץ. שביט למד באוניברסיטת תל אביב במקביל לעבודתו כמרכז ענף המספוא בקיבוצו. עבודת המוסמך שלו בחוג לספרות עברית, שהוגשה בשנת 1972, נשאה את הכותרת "לאופיה של הסיומת הדקטילית בשירת ביאליק ובני דורו". עבודת הדוקטור שלו, שהוגשה בשנת 1978, נשאה את הכותרת "לבטים והתפתחויות בשיטות משקל ביצירת ביאליק". הוא נמנה עם סגל אוניברסיטת תל אביב, ובה היה ראש מכון כ"ץ לחקר הספרות העברית, ראש החוג לספרות עברית, ראש בית-הספר למדעי היהדות וראש מרכז קיפ לחקר הספרות והתרבות העברית. בשנות האלפיים אף עמד בראש התוכנית של סמינר הקיבוצים לתואר שני בחינוך רב-תחומי במדעי הרוח. היה חבר מערכת בהוצאת הקיבוץ המאוחד, ובשנת 1985 מונה למנכ"ל ההוצאה. כמו"ל הביע תמיכה בהצעת "חוק הספרים", שבאה להגביל מתן הנחות על ספרים, ואמר: "חוק הספרים בצורה זו או אחרת חיוני, כי היום ההשתוללות במבצעים היא נוראית, וזה בא על חשבון מה שהסופרים וההוצאות מקבלים. אם יהיו מבצעים מדי פעם על ספר חדש, הם יהיו מאוד מוגבלים, עד 20%. החוק יתקן את כל הנזקים של המצב הנוכחי". בשנת 2019 פרש מההוצאה. שביט היה יו"ר ועדת רפרטואר תחום ספרות בסל תרבות ארצי של משרד החינוך. בשנת 2014 זכה בפרס ביאליק לחוכמת ישראל על מפעל חייו בחקר הספרות. בשנת 2016, עם הגיעו לגיל 80, יצא לאור לכבודו ספר יובל בשם "הנאמן: מנחת הוקרה וידידות לעוזי שביט", בעריכת זיוה שמיר ומנחם פרי. חקר הספרות: המהפכה הריתמית: לסוגיית המעבר המאוחר למשקל הטוני-סילאבי בשירה העברית החדשה, הוצאת הקיבוץ המאוחד, 1983 בפתח השירה העברית החדשה: מסת מבוא, אוניברסיטת תל אביב, מכון כץ לחקר הספרות העברית, 1986 שירה ואידאולוגיה: לתולדות השירה העברית והתפתחותה במאה ה-18 ובמאה ה-19, הוצאת הקיבוץ המאוחד, 1987 חבלי ניגון, הוצאת הקיבוץ המאוחד, 1988 חרוז ומשמעות: עיונים בפואטיקה היסטורית של השירה העברית, מוסד ביאליק, 1993 בעלות השחר: שירת ההשכלה: מפגש עם המודרניות, הוצאת הקיבוץ המאוחד, 1996 שירה מול טוטליטריות: אלתרמן ושירי מכות מצרים, הוצאת הספרים של אוניברסיטת חיפה, 2003, הספר זיכה את שביט בפרס בהט. לא הכל הבלים והבל: החיים על קו הקץ על פי אלתרמן, הוצאת הקיבוץ המאוחד, 2007 השיר הפרוע: סגנון וריתמוס בשירה העברית החדשה, הוצאת הקיבוץ המאוחד, 2022 שירה: כבר בחצי ימיו: שירים, הוצאת הקיבוץ המאוחד, 1972 ביום שידובר: שירים, הוצאת הקיבוץ המאוחד, 1983 מדיה וקבצים בנושא עוזי שביט בוויקישיתוף עוזי שביט, ב"לקסיקון הספרות העברית החדשה" עוזי שביט, ב"לקסיקון הקשרים לספרות ישראלית" עוזי שביט(הקישור אינו פעיל), באתר הוצאת הקיבוץ המאוחד רשימת הפרסומים של עוזי שביט, בקטלוג הספרייה הלאומית קובי בן שמחון, למרות הפסדי הענק בתעשיית הספרים בחצי השנה האחרונה, עוזי שביט אופטימי, באתר הארץ, 3 ביולי 2014 יאיר שלג, כולם היו בניו, מקור ראשון, מוסף "שבת", 11 ביולי 2016 זיוה שמיר, עוזי שביט, באתר מב"ע - מחקרים בספרות עברית עוזי שביט, דף שער בספרייה הלאומית עוזי שביט, בלקסיקון הספרות העברית החדשה מכּתביו: מאמרי עוזי שביט באתר נתן אלתרמן הָיְתָה אֲדָמָה בָּם, שיר מאת פאול צלאן, תירגם מגרמנית עוזי שביט, באתר הארץ, 8 במרץ 2023 על יצירתו: עומר ולדמן, לחזור אל השקוּל (על מפעלו של שביט בחקר הפרוזודיה ועל הוראת הפרוזודיה בישראל), מעלה, ספטמבר 2022 איך לאלתר מן: שמחת עניים על פי עוזי שביט, בבלוג של צור ארליך הנאמן - מנחת הוקרה וידידות לעוזי שביט, עורכים זיוה שמיר ומנחם פרי, הקיבוץ המאוחד, 2016 עומר ולדמן, "לחזור אל השקול", באתר "מעלה", ספטמבר 2022 - על "השיר הפרוע" עם מותו: גילי איזיקוביץ, עוזי שביט, העורך ואיש הספרות, מת בגיל 87, באתר הארץ, 28 בפברואר 2023 דן מירון, כאב ובדידות, באתר הארץ, 8 במרץ 2023 ניצה בן דב, הצלילות המופלאה של השכל שלא תיגמר לעולם, באתר הארץ, 8 במרץ 2023 סבינה מסג, עוזי אהב כמוני את שלונסקי, באתר הארץ, 8 במרץ 2023 גדעון טיקוצקי, מחקריו של עוזי שביט הם סיסמוגרף רגיש, באתר הארץ, 8 במרץ 2023 יורם קניוק, 1998, אני שורד כמו איזו עלוקה, באתר הארץ, 8 במרץ 2023 עוזי שביט, 1973, מכתב מעוזי שביט אל גדליה אלקושי, באתר הארץ, 8 במרץ 2023 עוזי שביט, 1953, מכתב מעוזי שביט אל נתן יונתן, באתר הארץ, 8 במרץ 2023 נורית גוברין, "הנאמן" - לזכרו של עוזי שביט", 'ידיעות אחרונות, המדור לספרות', י"ז באדר תשפ"ג (10.3.2023), עמ' 17. לעיון במכתב בכתב ידו אל המשורר והסופר אהרון אלמוג, בבקשה להוציא לאור את סיפורו "מכתבו של חפץ", כפי שחשף מכון גנזים בבלוג שלו, ראו כאן. תואר שני בחינוך רב תחומי במדעי הרוח, באתר של סמינר הקיבוצים מאיה נחום-שחל, פותחים את הספרים, באתר כלכליסט, 2 במאי 2010 רבקה איילון ורינה בשן, עוזי שביט מבכה על ההליכה בתלם, באתר הארץ, 28 בספטמבר 2023